**OBRAZLOŽENJE RASHODA I IZDATAKA2. IZMJENA I DOPUNA PRORAČUNA GRADA NOVSKE ZA 202. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **31.123.653,00 kn**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **919.200,00 kn.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2022. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Proračun** | **2.Izmjene i dopune** | **Povećanje/**  **smanjenje** |
| 1. | 1001 | Opće usluge javne uprave | 5.275.353 | 5.667.778 | 392.425 |
| 2. | 1002 | Zdravstvo | 30.000 | 30.000 | 0 |
| 3. | 1003 | Razvoj civilnog društva | 877.000 | 882.000 | 5.000 |
| 4. | 1004 | Javne potrebe u kulturi | 275.000 | 275.000 | 0 |
| 5. | 1005 | Sufinanciranje obrazovanja | 1.870.000 | 1.970.000 | 100.000 |
| 6. | 1006 | Provedba mjera obiteljske populacijske politike | 833.000 | 911.000 | 78.000 |
| 7. | 1007 | Socijalna skrb | 1.025.000 | 1.225.000 | 200.000 |
| 8. | 1008 | Razvoj sporta i rekreacije | 2.195.300 | 2.195.300 | 0 |
| 9. | 1009 | Manifestacije | 50.000 | 50.000 | 0 |
| 10. | 1010 | Sjećanja na Domovinski rat | 60.000 | 110.000 | 50.000 |
| 11. | 1011 | Program „Zaželi“ | 1.406.695 | 1.406.695 | 0 |
| 12. | 1012 | Program za djecu i mlade | 20.000 | 25.000 | 45.000 |
| 13. | 1013 | Operativni program „Učinkoviti ljudski potencijali“ | 722.895 | 722.895 | 0 |
| 14. | 1014 | Širenje mreže socijalnih usluga u zajednici, I. faza | 254.506 | 254.506 | 0 |
| 15. | 1015 | Programi u kulturi Pučkog otvorenog učilišta | 737.350 | 797.350 | 60.000 |
| 16. | 1016 | Programi obrazovanja | 4.329.050 | 4.341.425 | 12.375 |
| 17. | 1017 | Programi knjižnične djelatnosti | 1.872.418 | 1.914.818 | 42.400 |
| 18. | 1018 | Predškolski odgoj | 8.308.254 | 8.244.554 | -63.700 |
| 19. | 1019 | Programi i aktivnosti mjesne samouprave | 62.632 | 80.332 | 17.700 |
|  | **19 programa** | **Ukupno** | **30.204.453** | **31.123.653** | **919.200** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se ili dodaje:

* + 1. **Aktivnost 1001 A1000001 Administracija i upravljanje**

Sredstva za financiranje aktivnosti 1001 A100001 *Administracija i upravljanje* povećavaju se za 121.000,00 kn na iznos od 3.466.778,00 kn. Sredstva se povećavaju na pozicijama materijala i dijelova za tekuće i investicijsko održavanje, sitnog inventara, zdravstvenog pregleda zaposlenika, ostalih intelektualnih usluga, troškova odvjetničkih usluga, reprezentacije, nabave računala i računalne opreme i troška putovanja službene delegacije u njemački grad Mengen.

* + 1. **Iza aktivnosti „Potpore političkim strankama „ dodaje se novi tekući projekt:**

**„Tekući projekt 1001 T100001 Provedba izbora i referenduma u iznosu od 340.000,00 kn“**

U tekućem projektu 1001 T100001 *Provedba izbora i referenduma* osiguravaju se sredstva za provedbu izvanrednih izbora za gradonačelnika i zamjenika gradonačelnika Grada Novske. Gradonačelnik Grada Novske, Marin Piletić imenovan je na dužnost ministra u Vladi Republike Hrvatske dana 29. travnja 2022. godine te je, radi nespojivosti obavljanja dužnosti, istodobno dao ostavku na dužnost gradonačelnika, a Vlada RH raspisala je izvanredne izbore za gradonačelnika i zamjenika gradonačelnika koji će se održati 12. lipnja 2022. godine.

Sredstva se osiguravaju za uobičajene izborne troškove (naknade za rad izbornog povjerenstva i biračkih odbora, materijalni troškovi, objave u glasilima), te za isplatu naknade kandidatima za izbornu promidžbu, sukladno Zakonu.

* + 1. **Tekući projekt 1001 T100002 Digitalizacije uprave**

U tekućem projektu 1001 T100001 *Digitalizacija uprave* umanjuju se sredstva za provođenje digitalizacije za iznos od 68.575,00 kn, na iznos od 222.300 kn, u skladu s ponudom dobavljača.

* 1. **Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

* + 1. **Tekući projekt 1003 T100005 Sufinanciranje programa udruga**

U tekućem projektu 1003 T100005 *Sufinanciranje programa udruga* povećavaju se sredstva za financiranje udruga koje može dodijeliti gradonačelnik (do 5.000,00 kn) za iznos od 5.000,00 kn, na iznos od 25.000,00 kn, radi potreba udruga za dodjelom sredstava.

* 1. **Programu 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

**1.3.1. Aktivnost 1005 A100003 Sufinanciranje programa škola s područja Grada Novske**

U aktivnosti 1005 A100003 *Sufinanciranje programa škola s područja Grada Novske* povećavaju se sredstva za dodatne potrebe Srednjoj školi Novska za uređenje dodatnih prostora u učeničkom domu za iznos od 100.000,00 kn, na iznos od 1.970.000 kn. Dodatne potrebe odnose se na osiguranje sredstava za proširenje smještajnog kapaciteta učeničkog doma Srednje škole Novska.

* 1. **Program 1006 PROVEDBA MJERA OBITELJSKE POPULACIJSKE POLITIKE**

U programu 1006 PROVEDBA MJERA OBITELJSKE POPULACIJSKE POLITIKE dodaje se:

* + 1. **Aktivnost 1006 A10003 Nastavak projekta „Dom izvan doma“**

U aktivnosti 1006 A10003 *Nastavak projekta „Dom izvan doma“* osiguravaju se sredstva za nastavak projekta „Dom izvan doma“ za što se osiguravaju sredstva u iznosu od 78.000,00 kn za materijalne troškove, rashode za usluge, troškove prijevoza djece i ostale nespomenute rashode.

* 1. **Program 1007 SOCIJALNA SKRB**

U programu 1007 SOCIJALNA SKRB dodaje se:

* + 1. **Aktivnost 1007 A100004 Dnevni centar za starije u Novskoj**

U aktivnosti 1007 A100004 *Dnevni centar za starije u Novskoj* osiguravaju se sredstva za sufinanciranje Dnevnog centra za starije u Novskoj (dnevnog boravka) koji će u novoobnovljenom prostoru na lokaciji: Novska, Adalberta Knoppa 2a voditi Dom za starije Sisak. Sredstva se osiguravaju za plaće zaposlenika (1 kuhar, 2 pomoćna kuhara/čistača, 1 medicinska sestra i vozač) te za režijske troškove. S Domom za starije Sisak zaključit će se ugovor o korištenju novoobnovljenog prostora i opreme, te sporazum o sufinanciranju.

* 1. **Program 1010 SJEĆANJA NA DOMOVINSKI RAT**

U programu 1010 SJEĆANJA NA DOMOVINSKI RAT mijenja se:

* + 1. **Tekući projekt 1010 T100001 Obilježavanje prigodnih datuma**

U tekućem projektu 1010 T100001 *Obilježavanje prigodnih datuma* povećavaju se sredstva za obilježavanje VRA „Bljesak“ za 50.000,00 kn, na iznos od 60.000,00 kn koliko su iznosili troškovi ovogodišnjeg obilježavanja.

* 1. **Program 1012 Program za djecu i mlade**

U programu 1012 PROGRAM ZA DJECU I MLADE dodaje se:

* + 1. **Tekući projekt 1012 T100003 Konferencija „Europska godina mladih“**

U tekućem projektu 1012 T100003 Konferencija „Europska godina mladih“ osiguravaju se sredstva za obilježavanje „Europske godine mladih“ u Novskoj. Projekt će se odvijati u zadnjem tjednu mjeseca lipnja u sklopu kojeg će se održati Konferencija na temu mladih na koju su pozvani predstavnici gradova prijatelja iz zemlje i inozemstva, a istovremeno će se odvijati i druga aktivnost- oslikavanje grafita na stražnjoj strani dvorane OŠ Novska u kojoj će sudjelovati grafiteri gradova prijatelja. Sredstva za ovaj tekući projekt osiguravaju se u iznosu od 25.000,00 kn.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U program 1015 PROGRAMI U KULTURI PUČKOG OTVORENOG UČILIŠTA mijenja se ili dodaje:

* + 1. **Aktivnost 1015 A100001 Administracija i upravljanje**

U aktivnosti 1015 A100001 *Administracija i upravljanje* povećavaju se sredstva za iznos od 10.000,00 kn, na iznos od 617.350,00 kn. Sredstva se povećavaju radi osiguranja dodatnih sredstava na poziciji ostalih rashoda za zaposlene, radi isplate naknade za dugotrajno bolovanje jednom zaposleniku.

Iza tekućeg projekta 1015 T100001 *Kazališne i kino predstave* dodaje se:

* + 1. **Tekući projekt 1015 T100002 Kino za sve**

U tekućem projektu 1015 T100002 *Kino za sve* osiguravaju se sredstva Pučkom otvorenom učilištu za provođenje projekta „Kino za sve“ u iznosu od 50.000,0 kn za nabavu kino postrojenja i opreme. Sredstva se financiraju sredstvima Ministarstva kulture i vlastitih sredstava ustanove u odnosu 50 % : 50 %.

* 1. **Program 1016 PROGRAMI OBRAZOVANJA**

U programu 1016 PROGRAMI OBRAZOVANJA mijenja se:

* + 1. **Aktivnost 1016 A100001 Administracija i upravljanje**

U aktivnosti 1016 A100001 *Administracija i upravljanje* povećavaju se sredstva za iznos od 103.000,0 kn, na iznos od 1.332.050,00 kn. Sredstva se povećavaju iz vlastitih prihoda ustanove, uz istovremeno smanjenje sredstava općih prihoda proračuna. Sredstva se povećavaju na rashodima za usluge i rashodima za usluge – predavači, u skladu s potrebama.

* + 1. **Aktivnost 1016 K100001 Centar cjeloživotnog obrazovanja**

U kapitalnom projektu 1016 K100001 *Centar cjeloživotnog obrazovanja*, umanjuju se sredstva za financiranje projekta iz sredstava općih prihoda proračuna za iznos od 90.625,00 kn, na iznos od 3.009.375 kn iz razloga što se navedena sredstva u ovoj godini neće utrošiti.

* 1. **Program 1017 PROGRAMI KNJIŽNIČNE DJELATNOSTI**

U programu 1017 PROGRAMI KNJIŽNIČNE DJELATNOSTI mijenja se:

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* povećavaju se sredstva za iznos od 42.400,00 kn, na iznos od 1.869.318,00 kn. Sredstva se povećavaju za potrebe osiguranja dodatnih sredstava na poziciji rashoda za materijal i energiju u iznosu od 80.000,00 kn, radi povećanja cijena energenata, uz istovremeno smanjenje sredstava pomoći za nabavu knjiga i opreme u iznosu od 27.000,00 kn.

* + 1. **Tekući projekt 1017 T100002 Književni susreti**

U tekućem projektu 1017 T100002 *Književni susreti* umanjuju se sredstva pomoći za 10.600,00 kn na iznos od 41.000,00 kn. Sredstva pomoći se umanjuju za projekt „Knjižnica na plaži“ i „U zemlji dječurliji“, na razinu stvarno odobrenih sredstava, uz istovremeno osiguranje sredstava pomoći za novi projekt – „Put u umjetnost“.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.11.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* sredstva se umanjuju za iznos od 63.700,00 kn, na iznos od 8.244.554,00 kn. Sredstva se umanjuju na pozicijama naknade troškova zaposlenicima, zdravstvenog pregleda zaposlenika,naknada radi nezapošljavanja invalida, stručnog usavršavanja zaposlenika, službene i radne odjeće i obuće, materijala i dijelova za tekuće i investicijsko održavanje, sitnog inventara, usluga promidžbe i informiranja, izvanrednog prijevoza djece, te premija osiguranja. Istovremeno se povećavaju sredstva rashoda za električnu energiju.

* 1. **Program 1019 MJESNA SAMOUPRAVA**

U programu 1019 MJESNA SAMOUPRAVA mijenja se:

**1.12.1. Aktivnost 1019 A100001** **Programi i aktivnosti mjesne samouprave**

Tekući projekt 1019 A100001 *Programi i aktivnosti mjesne samouprave* povećavaju se za iznos od 17.700,00 kn, na iznos od 80.332,00 kn. Sredstva se povećavaju na poziciji mjesnog odbora Brestača za nabavu klima uređaja u mjesnom domu.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Drugim izmjenama i dopunama Proračuna Grada Novske za 2022. godinu rashodi i izdaci programa *Upravljanje sustavom javnih financija* povećani su za 1.481.453,00 kn ili za 24,18 % te sada iznose 7.608.269,00 kn.

**2.1.1. Aktivnost 1020 A100001 Administracija i upravljanje**

Navedena je aktivnost povećana za 15.025,00 kn ili za 0,93 % te iznosi 1.624.841,00 kn radi usklađenja ugovorenog iznosa za mjesečno održavanje računalnih aplikacija s planiranim iznosom u financijskom planu upravnog odjela.

**2.1.2. Aktivnost 1020 A100002 Otplata kredita**

Rashodi i izdaci za otplatu kredita povećani su za 1.466.428,00 kn ili za 32,46 % te sada iznose 5.983.428,00 kn, i to za za pokriće iskorištenog dopuštenog prekoračenja po transakcijskom računu Grada (okvirni kratkoročni kredit) koji je na dan 31.12.2021. godine iznosio 2.166.427,09 kn te je u potpunosti namiren priljevima tekuće godine. Sukladno pravilima proračunskog računovodstva potrebno je planirati priznavanje izdataka za otplatu kratkoročnog kredita u razredu 5 – *Izdaci za financijsku imovinu i otplate zajmova*, dok je istovremeno iznos iskorištenog prekoračenja u prethodnoj 2021. godini iskazan kao primitak u razredu 8 – *Primici od financijske imovine i zaduživanja*.

**3. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Drugim izmjenama i dopunama Proračuna Grada Novske za 2022. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 1.822.825,00 kn (2,80 % u odnosu na planirano) i sada iznose 67.030.022,00 kn. Sredstva se realiziraju kroz deset različitih programa koji su obuhvaćeni financijskim planom rashoda upravnog odjela, a koje provodi 11 službenika.

**Tablica broj 2: Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša, u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2022.** | **Naziv programa** | **Proračun** | **2. izmjene i dopune** | **Povećanje/**  **smanjenje** |
| 1. | 1021 | Upravljanje i razvoj komunalne infrastrukture | 1.642.322 | 1.652.322 | 10.000 |
| 2. | 1022 | Upravljanje imovinom | 2.600.633 | 2.787.583 | 186.950 |
| 3. | 1023 | Projektiranje i građenje objekata u vlasništvu Grada | 37.820.611 | 37.972.541 | 151.930 |
| 4. | 1024 | Održavanje objekata i uređaja komunalne infrastrukture | 6.890.000,00 | 5.950.000,00 | -940.000 |
| 5. | 1025 | Projektiranje i građenje objekata i uređaja komunalne infrastrukture | 8.917.475 | 9.133.238 | 215.763 |
| 6. | 1026 | Zaštita okoliša | 1.553.036 | 2.938.506 | 1.385.470 |
| 7. | 1027 | Zaštita, očuvanje i unapređenje zdravlja | 303.600 | 303.600 | 0 |
| 8. | 1028 | Prostorno uređenje i unapređenje stanovanja | 652.500 | 652.500 | 0 |
| 9. | 1029 | Organiziranje i provođenje zaštite i spašavanja | 4.115.020 | 4.747.732 | 632.712 |
| 10. | 1035 | Campus gaming industrije | 712.000 | 892.000 | 180.000 |
|  | **10 programa** | **Ukupno** | **65.207.197** | **67.030.022** | **1.822.825** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se za 10.000,00 kn, te sada iznose 1.618.322,00 kn. Povećanje nastaje na poziciji „*Stručno usavršavanje zaposlenika*“ u iznosu od 8.000,00 kn jer planirani iznos nije dovoljan za troškove koji se očekuju do kraja godine. Otvorena je i nova pozicija pod nazivom „*Redovno održavanje opreme i uređaja“* u iznosu od 2.000,00 kn (sitni kvarovi uređaja, npr. perilice). Procjenjuje se da će ovaj iznos biti dostatan do kraja godine.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti smanjuju se za 99.100,00 kn te sada iznose 1.034.920,00 kn. Smanjenje nastaje na poziciji „*Režijski troškovi*“ u iznosu od 122.000,00 kn. Nakon provedenog natječaja za odabir distributera plina i poznatog očekivanog poskupljenja struje, može se preciznije izračunati iznos potrebnih sredstava na ovoj poziciji. Na poziciji „Zastave*“* došlo je do povećanja u iznosu od 1.400,00 kn, jer se ukazala potreba zamjene zastava koje se nalaze kod spomenika poginulim hrvatskim braniteljima na rajićkom brdu, što prvotno nije bilo planirano. Otvorena je i nova pozicija pod nazivom „*Uređaji, strojevi i oprema za ostale namjene“* u iznosu od 21.500,00 kn*.* Sredstvima planiranim ovom pozicijom platiti će se kuhinjski elementi za društveni dom u Bročicama, kuhinjski elementi za društveni dom u Rajiću i police u spremištu male dvorane u sklopu sportske dvorane u Novskoj.

**3.2.2. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta povećavaju se za 34.000,00 kn, te sada iznose 131.100,00 kn. Povećanje se iskazuje kroz poziciju pod nazivom „*Premije osiguranja (imovina, auti)“*. Nakon kupovine bivše upravne zgrade INA-e i završetka rekonstrukcije društvenog doma u Rajiću, te povećanje vrijednosti još nekoliko objekata u vlasništvu grada uslijed rekonstrukcija i obnove (Paklenica društveni dom, Jazavica bivša škola), došlo je do velikog povećanja vrijednosti nekretnina u vlasništvu grada, te posljedično i do povećanja premije osiguranja.

**3.2.3. Tekući projekt 1022 T100003 Otkup zemljišta**

Ovo je novoplanirani tekući projekt u iznosu od 180.000,00 kn. Ovim sredstvima se planira otkupiti zemljište iza dvorane župnog stana Crkve sv. Luke u Novskoj, gdje se želi izgraditi prometnicu s parkiralištima, te spojiti gradsku tržnicu s Trgom dr. Franje Tuđmana.

**3.2.4. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za 72.050,00 kn, te sada iznose 636.000,00 kn. Ovo povećanje je planirano na poziciji pod nazivom „Održavanje doma u Novoj Subockoj-krečenje*“* u iznosu od 52.500,00 kn, te ona sad iznosi 160.000,00 kn. Ovim povećanjem se osiguravaju sredstva za završetak uređenja interijera. Na poziciji „*Dom Nova Subocka - nabava namještaja“* dolazi do povećanja u iznosu od 19.550,00 kn, te ona sad iznosi 100.000,00 kn. Ovim sredstvima će se kupiti stolice i stolove potrebne za opremanje glavne sale. Time će radovi na uređenju društvenog doma biti završeni i dom će se moći koristiti.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100003 Rekonstrukcija i opremanje društvenokulturnog centra i dječje igraonice u društvenom domu naselja Rajić**

Sredstva za financiranje ovog projekta smanjuju se za iznos od 18.070,00 kn i sada iznose 181.930,00 kn. Nakon provedene sanacije štete nastale uslijed požara u kotlovnici krajem prošle godine, okončana situacija je pokazala iznos od 191.930,00 kn, te se ovim smanjenjem vrši poravnanje plana s realizacijom.

**3.3.2. Kapitalni projekt 1023 K100004 Kulturni centar za mlade Jazavica**

Sredstva za financiranje ovog projekta povećavaju se za iznos od 100.000,00 kn i sada iznose 350.000,00 kn. Povećanje se iskazuje kroz novoplaniranu poziciju pod nazivom *„Izrada toplinske ovojnice - fasada*“ i ovim sredstvima će radovi na izradi toplinske ovojnice i postavljanju nove fasade biti u cijelosti završeni.

**3.3.3. Kapitalni projekt 1023 K100005 Dnevni centar za starije u Novskoj**

Sredstva za financiranje ovog projekta povećavaju se za iznos od 70.000,00 kn i sada iznose 3.716.522,00 kn. Povećanje se iskazuje kroz poziciju *„Prijevozna sredstva“* u iznosu od 50.000,00 kn, te ona sad iznosi 610.000,00 kn. Ovo povećanje je nužno kako bi se mogla provesti nabava cady vozila, jer prvotno planirana sredstva nisu bila dostatna (došlo je do poskupljenja cijene motornih vozila). Novoplanirana pozicija pod nazivom *„Objave nabave u EOJN*“ planirana je u iznosu od 20.000,00 i odnosi se na trošak objave natječaja kroz koje se nabavlja oprema i vozila za potrebe Dnevnog centra.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100001 Održavanje javnih površina**

Sredstva za financiranje ove aktivnosti smanjuju se za iznos od 1.000.000,00 kn, te sada iznose 3.000.000,00 kn. Procjenjuje se da će ova sredstva biti dostatna za provedbu ove aktivnosti.

**3.4.2. Aktivnost 1024 A100002 Održavanje nerazvrstanih cesta**

Sredstva za financiranje ove aktivnosti smanjuju se za iznos od 200.000,00 kn, te sada iznose 1.300.000,00 kn. Procjenjuje se da će ova sredstva biti dostatna za provedbu ove aktivnosti do kraja kalendarske godine.

**3.4.3. Aktivnost 1024 A100004 Zimska služba**

Sredstva za financiranje ove aktivnosti smanjuju se za iznos od 150.000,00 kn, te sada iznose 200.000,00 kn. Procjenjuje se da će ova sredstva biti dostatna za provedbu ove aktivnosti, do kraja kalendarske godine.

**3.4.4. Aktivnost 1024 A100005 Potrošnja električne energije za javnu rasvjetu**

Sredstva za financiranje ove aktivnosti povećavaju se za iznos od 410.000,00 kn, te sada iznose 1.150.000,00 kn. Ovo povećanje je posljedica poskupljenja cijene električne energije u protekloj godini i najavljenog poskupljenja koje će zahvatiti zadnja tri mjeseca u tekućoj godini.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100012 Županijska cesta Stara Subocka - Plesmo**

Sredstva za financiranje ovog projekta povećavaju se za iznos od 100.000,00 kn, te sada iznose 2.300.000,00 kn. Do povećanja je došlo uslijed povećanja opsega radova. Naime, u naselju Sigetac je asfaltirano dodatnih 900 metara prometnice, koje prvotno nije bilo planirano. Budući da su radovi na rekonstrukciji prometnica (dionice u Plesmu, Sigetcu i Staroj Subockoj) pri završetku, konačna okončana situacija pokazuje potrebu povećanja prvotno planiranih sredstava. Grad Novska ovaj projekt sufinancira s Županijskom upravom za ceste SMŽ-a u omjeru 50% : 50 %.

**3.5.2. Kapitalni projekt 1025 K100030 Uređenje autobusnih stajališta**

Ovo je novi projekt planiran u iznosu od 100.000,00 kn. Ovim sredstvima će se platiti izrada projektne dokumentacije i građevinski radovi na izgradnji autobusnog stajališta u Staroj Subockoj.

**3.5.3. Tekući projekt 1025 T100003 Rekonstrukcija javne rasvjete u Kozaricama**

Sredstva za financiranje ovog projekta povećavaju se za iznos od 15.763,00 kn, te sada iznose 75.763,00 kn. Ovim sredstvima platit će se zamjena 29 uličnih svjetiljki novima u LED tehnologiji. Svjetiljke se nalaze u nastavku Ulice Josipa Kozarca u Lipovljanima (Torine), u naselju Kozarice.

**3.6. Program 1026 ZAŠTITA OKOLIŠA**

**3.6.1. Kapitalni projekt 1026 K100001 Sanacija deponije Kurjakana**

Sredstva za financiranje ovog projekta povećavaju se za iznos od 1.385.470,00 kn, te sada iznose 1.667.470,00 kn. Ovo povećanje je posljedica neplaniranih radova nastalih uslijed odrona kod provođenja 4. faze sanacije deponije (izgradnja treće kazete za deponiranje miješanog komunalnog otpada). Ovim radovima će se sanirati šteta uslijed odrona i prevenirati mogućnost daljnjeg odronjavanja. I redovni radovi su pokazali pojavu vantroškovničkih stavaka, pa je i to razlog povećanja prvotno planiranih sredstava.

**3.7. Program 1035 CAMPUS GAMING INDUSTRIJE**

**3.7.1. Kapitalni projekt 1035 K100001 Razvoj gaming industrije**

Sredstva za financiranje ovog projekta povećavaju se za iznos od 180.000,00 kn, te sada iznose 892.000,00 kn. Povećanje se odnosi na poziciju pod nazivom „*Zemljište*“ . Planiranim sredstvima namjerava se otkupiti zemljište u vlasništvu RH, potrebno za gradnju Centra gaming industrije u Poduzetničkoj zoni Novska (cijena temeljem elaborata procjene vrijednosti) i otkupiti preostalu česticu u privatnom vlasništvu koja je također potrebna za gradnju centra.

**JAVNA VATROGASNA POSTROJBA GRADA NOVSKE**

**3.8. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1029 A100001 Redovna djelatnost JVP**

Sredstva za financiranje ove aktivnosti se povećavaju za iznos od 632.712,00 kn, no ovo povećanje je krajnji rezultat povećavanja i smanjenja na pojedinim pozicijama. Na pozicijama koje se financiraju iz općih prihoda i primitaka Grada Novske dolazi do povećanja bruto plaća u iznosu od 87.500,0 kn uz istovremeno smanjenje rashoda za plaće za navedeni iznos iz decentraliziranih sredstava pomoći za vatrogastvo, smanjenja na poziciji *„Usluge tekućeg i investicijskog održavanja“* u iznosu od 200.000,00 kn, te ona sad iznosi 100.000,00 kn. Do smanjenja dolazi i na poziciji*, „Oprema za održavanje i zaštitu“* u iznosu od 50.000,00 kn, te je ona ovim smanjenjem ukinuta. Otvorena je nova pozicija pod nazivom *„Oprema za održavanje i zaštitu – Fond solidarnosti MUP“* u iznosu od 882.712,00 kn. Kao što se iz naziva pozicije vidi, radi se o sredstvima pomoći i ona su glavni uzrok povećanja sredstava za financiranje ovog Programa.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

**4.1. Program 1030 PODRŠKA GOSPODARSTVU I ODRŽIVOM RAZVOJU**

Uvodi se stavka vezana za članstvo Grada Novske u Zajednici proizvođača Sisačko-moslavačke županije. Godišnja članarina iznosi 40.554,00 kn sukladno odluci Skupštine, a dodatnih 20.000,00 kn je preostali dio koji nije plaćen u 2021. godini.

**4.2. Program 1034 POTICANJE RAZVOJA TURIZMA**

U ovom programu dolazi do povećanja sredstava za 43.350,00 kn (3,90 %).

**4.2.1. Tekući projekt 1034 T100003 Projekti u realizaciji Turističke zajednice**

Stavka se u kumulativu povećava za 43.350,00 kn, a odnosi se na zadnju ratu za uslugu izrade Panorama 360 Novska videa koja nije bila plaćena u 2021. godini jer usluga nije bila u potpunosti izvršena (povećanje stavke za 18.350,00 kn) te na 25.000,00 kn na novoj proračunskoj stavci vezanoj za izradu raznih promotivnih materijala (suvenira) u svrhu promocije Grada.

**4.3. Program 1036 TECHREVOLUTION**

Program se u kumulativu nije mijenjao nego su se sredstva realocirala unutar postojećih stavki sukladno aktivnoj provedbi projekta i projekcijama.